《四月一日霖潦新霁痼疾稍瘳乍归故园拂剔丛莽》
宋代·舒岳祥

衰翁病起头初里，拄杖穿林探笋生。
悄悄菰蒲看鸟上，疏疏杨柳见人行。
一春长雨花全瘦，半日佳晴蝶便轻。
小立绿阴青子下，稼华洗尽总幽情。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。